open-index/open-wikipedia-markdown huggingface dataset:
Gschaftlhuawa

A **Gschaftlhuawa**, aa **Gschaftlhuber**, is ana dea iwatriem gschäftig duat, dea wos si imma und iwaroi wichtig mocht, si um ollas kümmat, ois zgleich mocht owa nix richtig. Da Gschaftlhuawa is des bairische Pendant zum preissischen *Hans Dampf in allen Gassen* und zum englischen *Jack of all trades (and master of none)*, oisdann ana dea olle Gschaftln kennt owa kans beheascht.

Da Begriff Gschaftlhuawa is owa differenziada wias deitsche "Hans Dampf". Beim Gschaftlhuawa gähts um Gschaftln oda um Vareinsmeiarei. An Wichtigdua bei gsöschoftlichn Eaeignissn nennt ma dageng Adabei (C-Promi). Gschaftlhuawa is ned imma nua total obweatend gmaant, Adabei scho.

S Wuat is a Zaumensetzung vo *Gschaftl* (Gschäft) und an Famüliennaumen *Huber*. Und *Huawa* desweng, wei da Naum Huawa/Huber so oft vuakummt, dass ma fost bei jedm Gschaftl bzw. in jedm Varein an Huawa findt  (vgl. Grantlhuawa).

## Synonyme, Obleitungen, Beispü

; Synonyme
Wichtigmocha, Betriebsnudl, Vareinsmeier, Adabei

; Obleitungen 
Gschaftlhuawarei, gschaftlhuawarisch, gschaftlhuawan

; Beispü

* Dea Gschaftlhuawa do mischt si iwaroi ei, drängt si imma in an Vuadagrund owa bringt nix weida.
* I bin ois Gschaftlhuawa bschäftigt. (Söbstironie)

## Bsundaheitn

* De *Liga der außergewöhnlichen Gschaftlhuber* is a Partei, de in Rengsburg an Bezirksrot stöit (Parteichef Kevin Wilke).
* Anna Hilaria von Eckhel: *Nanni Gschaftlhuber*. Ein Wiener Roman. Bergstadt Verlag, Breslau 1928

## Beleg


## Literatua

* Wolfgang Teuschl: *Wiener Dialekt-Lexikon.* 2. Auflage. Schwarzer, Purkersdorf 1994, ISBN 3-900392-05-6.

## Im Netz
* österreichisch.net ''Gschaftlhuber'' obgruafn am 7. Mai 2009
Kagoshima

**Kagoshima** (jap. , *-shi*) is a japanische Hofnstod aun da sidwestlichn Spitzn vo da Insl Kyūshū. Sè is da Vawoitungssiz vo da Präfektua Kagoshima und is Sitz vum remisch-katholischn Bisdum Kagoshima.

De Stod is bekaunt fia ia Noarungs-, Porzellan- und Textüindustrie.
In da Nahd ligds Uchinoura Space Centa. Dè Stod hod ollerdings in ziemlicha Distanz an Flughofn. Kagoshima hod 604.539 Êiwohna und a Flechn vo 546,96&nbsp;km².

## Geographie
Dè Stod is am Westufa in ana 70&nbsp;km diaf ind Insl eigschnidanen Bucht, in da Mittn vo dera Bucht, direkt voa da Stod, befindt se da aktive Vuikan Sakura-Jima. De Stod leidt, wia a de gesaumte Umgewung, untam stendign Ausstoß vo da vuikanoschn Oschn.

## Vakea
* Stroßn:
** Nationoistroß 3: noch Kitakyūshū
** Nationoistroße 10: noch Kitakyūshū
* Eisenbau:
** JR Kyūshū-Shinkansen: noch Yatsushiro
** JR Kagoshima-Hauptlinie: noch Fukuoka
** JR Nippo-Hauptlinie: noch Kokura
** JR Ibusuki-Makurazaki-Linie: noch Ibusuki und Makurazaki

## Städtepoatnaschoftn
*  Neapel, seid 1960
*  Perth, seid 1974
*  Miami, seid 1990
*  Changsha, seid 1982

## Bekaunte Leid vo Kagoshima
* Saigō Takamori (eiflussreichsta Samurai in da japanischn Geschichte.
* Ōkubo Toshimichi (wor oana vo de drei großn Adlign de in Japan de Revolution gegns Shogunat 1868 augfiat ham.
* Tōgō Heihachirō (Admiral)
* Kuroda Kiyotaka (2. japanischa Premieaminista)
* Matsukata Masayoshi (4. und 6. Premierminista vo Japan).
* Ōyama Iwao
* Yasuhito Endō (Fuasboispüla)
* Kamikawa Tōru (Fuasboischiedsrichta)
* Kihara Keikichi (Professoa)
* Hiroko Ōta (Bolitikarin)

## Aungrenzende Städt und Gmoana
* Tarumizu
* Hioki
* Ibusuki
* Minamisatsuma
* Minamikyūshū

## Im Netz
*
Petra Perle

**Perle, Petra** (* geboan Mitte vo de 1960a Joar z Minga) is a Mingara Original und a Allround-Kinstlarin.

Se is a gleante Goidschmiedin und hod bis 1995 im Antiquitätngschäft vo iam Vadda gorbat. 1983 hod si an Mingara Musika Harald Kümpfel gheirat. Zamma homs zwoa Buam. Seit 1990 is se ois Molarin und Aktionskinstlarin tätig.

Heit is de Petra aa de Wirtin vom Turmstiberl im Valentin-Musäum z Minga.

## Im Netz

* 
*Petra-perle.de
*Petra Perle gegen Scientology (Video)
* 
*Interview in der Münchner Abendzeitung
1. FC Bassau

Da **1. FC Bassau** (**1. FC Passau**) is a Fuaßboivarein aus Bassau, wo in da Landesliga Bayern Mitte spejd. Im Joa 1911 hod se d'Fuaßboiabteilung vom TV Bassau obgspoitn und se FC Passau gnennt. Glei nochm Endt vo da Zwangspausn, wo's wegam Easchtn Wejdkriag eiglegt hammd, hammd sa se oba dera wieda agliedat. 1920 han easchte Schuiamannschoftn afgstejd woan und 1924 is da Varein wiada sejbstständig woan. 1951 hod d'Umbenennung in 1. FC Bassau gfoigt. Da Varein hod mehrane Joa in da Bayernliga gspejd, wo damois d'dritthächste Spejglass im deitschn Fuaßboi woa. Noch da Saison 2005/2006 is d'Mannschoft aus da Obaliga in d'Landesliga obgstieng, wo se da 1. FC Bassau oba aa ned hoitn hod kinna und in d'Bezirksobaliga Niedabayern weidagreicht woan is.  

D'Hoamspej vom Varein wean im Dreiflüssestadion ausgdrong.

## Mannschoftn

Nem da 1. und 2. Mannschoft untahoit da Varein nu 12 Jugndmannschoftn vo da A- bis zua F-Jugnd und außadem nu 5 Diandlmannschoftn vo da B- bis zua F-Jugnd. Da Diandlfuaßboi wiad bsundas gfärdat.

## Weidane Spoatoatn

Da 1. FC Bassau vafiagt nem seina Fuaßboiabteilung nu iaba a Leichtathletikmannschoft und a Bongschiass-Abteilung.

## Im Netz
* offizielle Vereinshomepage
* offizielle Homepage der Bogenschuss-Abteilung
* offizielle Homepage der Leichtathletik-Abteilung
Schwedenbombe

De bekonnte Markn **Schwednbombe**, aa **Schokokuss** oda **Negakuss**, is a Siassigkeit aus ana Füllung aus Eiweißschaum und an Iwazug aus Schogglad auf an Waffebodn.

## Gschicht

De easchtn **Schokokuss** oda **Negakuss** (domois hobms „Tête de nègre“, oisa „Mohrenkopf“ ghaassn) san im 19. Joahundat in Konditorein in Fraunkreich heagstöd wuan. Des woa domois a baiseroatige Massn und a Schokoguss.

1930 is de Firma *Niemetz Süßwarenmanufaktur* (Siaßwoanmanufaktua Niemetz) in Östareich grindt wuan, de wos bis zum heitign Tog de Markn „Schwedenbomben“ heastöd. Leida is de Bude 2012 in de rotn Zoin kumman und hod si nimma darapplt. 2013 is dann letzlich aun an neichn Produzentn *Heidi Chocolat* vaklopft wurn. Seid 2016 wern de Schwednbombn nimma in Wean, sundan in Niedaestareich, konkret in Weana Neiduaf im Bezirk Mödling,  hergstööt.

## Bsundaheitn

* Schwedenbombn mit Eialikäa
* Schwedenbomben-Tuatn
* Schwedenbomben-Schleidan (Wuafmaschin)

## Vawaundte Siaßwoan

* Indiana (Siaßigkeit)
Dreiflüssestadion

As **Dreiflüssestadion**, des is a Muitifunktionsstadion in Bassau, do wo 20.000 Leid eine passnd. Af da ibadochtn Sitztribün kinnand se 1100 Zuaschaua hisitzn.

Um as Rosn-Fuaßboifejdl geht a Kunststofflaufboh umma. Da 1. FC Bassau nimmd as Dreiflüssestadion fia seine Hoamspejan hea. As Wichtigste wos in da Gschicht vo dem Stadion, des wos 1969 aufgmocht woan is, bassiert is, woa as Olympische Fuaßboituania 1972. Im Dreiflüssestadion hand vier Vorrundn- und zwoa Zwischnrundnspejan ausdrong woan, do davo zwoa Spej vo da DDR genauso wiar a Spej vo da bundesdeitschn Auswoi. In da jingan Vagangaheit hand eftas U-21 sowiar aa Frauenländaspej ausgdrong woan. 2002 hod da 1. FC Bassau a Benefizspej gengan FC Bayern Minga fia d'Bassaua Fluadhejf gspejd. Da FC Bayern Minga hod an damaiign Landesligistn vor iba 10.000 Leid mied 5:0 gschlong. Am 23. Juli 2011 hand d'Bayern nuramoi fia d'Aktion *Traumspiel* kemma, wos dann genga a zammgstejde Mannschaft aus de zwoa Fanclubs *Mia san mia* aus Bassau und de *Red Bulls* aus Taubenbach vor 19.000 Zuaschaua 16:2 gwunna hamm. Momentan is as Dreiflüssestadion af'm 56. Blotz vo de gräßtn Stadien in Deitschland und af'm 6. Blotz bayernweid.

## Ausmoß
***Hauptplotz Rasn:** 104 x  67,05 m
***Nebenplotz Rasn:** 87,60 x 59,90 m
***Kunstrasn (Döbl-Dobl):** 100 x 59 m

## Afoart

A 3 Obfoart Passau Mittn, Neuburger Str., links ind Danziger Strass.

## Fuaßnoten


## Im Netz
* Datn zum Stadion auf fc-passau.de
Nicki

**Nicki** oda **Nikki** is da Kinstla- oda Voanama vo
*Nicki (Sängerin) (* 1966), deitsche Sängerin
* Nikki Bull (* 1981), englischa Fuaßboitormo
* Nikki Cox (* 1978), US-amerikanische Schauspuiarin
* Nikki Reed (* 1988), US-amerikanische Schauspuiarin

**Nicki** bezeichnet
* Nickiplüsch], ein a samtoatigs Gewebe
*Leiberl, Pullova und ärmeloses Untahemd, regionale Bezeichnung
* Nikki (Fernsehserie), eine Comedy-Fernsehserie mit Nikki Cox
* a Kurzform vo Nikolaus
* a Kurzform vo Nicole

**Niki** bezeichnet
* Niki de Saint Phalle (1930–2002), franzäsische Bildhauerin
* Niki Lauda (1949–2019), österreichischa Unternehma und ehemoliga Autorennfoara
* Niki Luftfahrt GmbH, a Fluggsejschoft, de wo da Niki Lauda grindt hod 
* a Lern-Programmiersproch: Niki – da Robota
* a Stod af Hokkaidō: Niki (Hokkaidō)
Nikolaus

**Nikolaus** is a männlicha Vornama. De Kurzfoam is Nicki.

## Herkumft und Bedeitung
Da Nama kimmt ausm Grischischn: "Nikólaos"  id aus *nikáo* "siegn" und *laós* "Voik" entstandn und hoasst deshoim wäatlich "Siega vom Voik".

## Variantn oda andane Sprochn
* Mykola, friara aa Mykolaj (ukrainisch)
* Miklós (ungarisch)
* Mikołaj (polnisch)
* Miklavž (slowenisch)
* Mikuláš (tschechisch, slowakisch)
* Mikula, Nikola (kroatisch)
* Nicol (schottisch)
* Nicholas (englisch)
* Nicolà, Clà, Clau (räto-romanisch)
* Niccolò, Nicola (italienisch)
* Nicolae (rumänisch)
* Nicolau (portugiesisch)
* Nicolas (französisch)
* Nicolás (spanisch)
* Nicolaus (lateinisch)
* Nicolau (katalanisch)
* Nicolaas (holländisch)
* Nils (dänisch)
* Nikola (bulgarisch, serbisch)
* Nikolei/Nikolai (russisch)
* Nikólaos (griechisch)
* Níoclas (irisch)
* Niklas/Niclas (schwedisch)
* Nikolaj (russisch)
* Niculin (romanisch)
* Néckel (luxemburgisch)
* Baba Nouel (arabisch)
* Samichlaus (Schweizadeitsch)
* Noel Baba (tiakisch)

De weibliche Varianten vo Nikolaus is Nicole.

### Kurzfoama
Claas, Claus, Col, Colin, Klaas, Klaus, Klas, Nikolai, Nikolas, Kiko ,Koko, Kolja, Kolya, Kolyo, Miklosch, Nicci, Nick, Nicki, Nicky, Nikki, Niklas, Nicklas, Niclas, Nico, Niggi, Nik, Niki, Nikita, Niklaus, Niko, Nicholas, Nich-o, Nikos, Nis, Nisse, Niggo, Nigi, Nils, Niels, Nini, Niggels, Niggel, Nicu, Nigu, Nike

## Schau aa
* Nicki
* Nicki (Sängerin)

## Im Netz
Oscar/Beste Nebendarstellerin

Mit'm Oscar fia d**'beste Nebendarstellerin** san d'Leistungen vo Schauspielerinnen in Nebenroin g'lobt worn.

*In unten stehanda Tabêin san d'Filme nåch'm Jå da Verleihung g'listet.*

## 1937–1940

## 1941–1950

## 1951–1960

## 1961–1970

## 1971–1980

## 1981–1990

## 1991–2000

## 2001–2009
Nicki (Sängerin)

**Nicki** (* 2. Novemba 1966 z Plattling, Landkroas Deggndorf ois **Doris Andrea Hrda**) is a bayrische Schlogasängarin und Komponistin. Heit lebt se mit iam Lebenspartna und ian zwoa Dächtan z Plattling.

## Diskografie

### Singles

### Oibn

## Im Netz

*Hoamseitn vo am Nicki-Ohänga
Nicole

**Nicole** is a weiblicha Vornama. S is a Foam vom Nama Nikolaus. In franzesisch-sprochign Regiona gibts *Nicole* aa ois Familiennama.

## Namanstog
Da Namanstog wiad am 6. Dezemba gfeiat.

## Berihmtheitn mit an Nama ''Nicole''
* Nicole (Sängerin) (* 1964), deitsche Schlogasängarin
* Nicole Hosp (* 1983), estareichische Schirennlaifarin, Wejdmoastarin 2007
* Nicole Kidman (* 1967), US-amerikanische Schauspuijarin
* Nicole Richie (* 1981), US-amerikanisches Model 
* Nicole Scherzinger (* 1978), US-amerikanische Tänzarin, Sängarin und Schauspuijarin 
* Nicole Vaidišová (* 1989), tschechische Tennisspuijarin
* Nicole Wray (* 1981), US-amerikanische Sängarin

## Schau aa
* Nicki
* Nicki (Sängerin)
Oscar/Bestes Originaldrehbuch

Åis **Originaldrehbuach** (Original Screenplay) wird a Form vom Drehbuach bezeichnet, bei dem as Skript auf koana zuvor vaêffntlichtn Publikation beruahd. As Originaldrehbuach ligt heifig Filmen vo Autorenfilmern z'grund. Seit 1941 wird jährlich da Oscar in da Kategorie *Bestes Originaldrehbuch* (Academy Award for Writing – Original Screenplay) verliehn. Zwischenzeitlich håd's außerdem d'Kategorien *[[Oscars/Originalgeschichte|Beste Originalgeschichte]]* (*Best Original Story*) und *[[Oscars/Drehbuch|Bestes Drehbuch]]* gem.

Im Gegensatz zum Originaldrehbuch stehd d'Literaturverfilmung. Fia de gibts aa a seit 1928 bestehende Oscar-Kategorie fia's Drehbuch nåch literarischer Vorlage (Academy Award for Writing – Adapted Screenplay).

D'Filme san nåch'm Jå da Verleihung g'list.

## 1941–1950

## 1951–1960

## 1961–1970

## 1971–1980

## 1981–1990

## 1991–2000

## 2001–2009
Niki de Saint Phalle

**Niki de Saint Phalle** (* 29. Oktoba 1930 z Neuilly-sur-Seine (Vorort von Paris); † 21. Mai 2002 z San Diego; eigentle *Catherine Marie-Agnès Fal de Saint Phalle*) wor Moijarin und Buidhauarin.
 
In Deitschland is se ois Kinstlarin voa oim duach iahre 1974 in Hannover am Leibnizufa (sognennte Kuituameiln) afgstejtn „Nana“-Figuan bekannt.

## Lem

Niki de Saint Phalle is z Frankreich geborn, owa haptsächle in de USA afgwaxn und duach de Houzoat mit *Jean Tinguely* 1971 in da Schweiz eibiagat woan.

## Literatua

* Monika Becker: *Niki de Saint Phalle - Starke Weiblichkeit entfesseln. Die Biografie*, List Taschenbuch, Minga 2005, ISBN 3-548-60574-5  
* Ulrich Krempel u. Andres Pardey (Hrsg.): *Niki & Jean. L'art et l'amour.* Prestel, München 2005, ISBN 3-7913-3534-0
**Nouveau Réalisme. Revolution des Alltäglichen*, Hatje Cantz Verlag, Ostfildern 2007, ISBN 978-3-7757-2058-8
* Isabel Siben (Hrsg.): *Niki und Jean: Posters.* Prestel, München 2005, ISBN 3-7913-3404-2
* Niki de Saint Phalle: *Bilder - Figuren - Phantastische Gärten.* Prestel, München 1997, ISBN 3-7913-1820-9
* Ulrich Krempel: *Nikis Welt.* Prestel, München 2003, ISBN 3-7913-2946-4
* Charlotte Ueckert: *Niki de Saint Phalle: Magierin der runden Frauen. Ein Porträt*, PHILO & PhiloFineArts, Hamburg 2007, ISBN 978-3-86572-540-0
* Pontus Hultén, Niki de Saint Phalle, Michel de Grèce, Ulrich Krempel, Yoko Masuda, Janice Parente und Pierre Restany: *Niki de Saint Phalle. Monographie. Bilder, Schiessbilder, Assemblagen, Reliefs. 1949-2000*. Benteli Verlag, Bern 2001, ISBN 3-716-51258-3

## Fuim

* Peter Schamoni:*NIKI DE SAINT PHALLE UND JEAN TINGUELY Wer ist das Monster - Du oder ich?*, Dokumentarfilm von 1994, 93 Minuten, mit Niki de Saint Phalle.

## Im Netz

* 
* Nochruaf in da taz
* fembio.org - Biographie
* Kunst als Lebensprinzip Kraft und Lebenslust - Niki de Saint Phalle
Anton Karas

**Anton Karas** (* 7. Juli 1906 in Wean; † 10. Jenna 1985 emdo) woa a östareichischa Zithaspüla, Komponist und Gostwiat. Sei eafoigreichste Komposition woa des Harry-Lime-Thema (englisch: *The Third Man Theme*) zua dem Füm vom Carol Reed ''Der dritte Mann''.

Da Anton Karas woar a Heirignmusika, bis ea 1948 vom Carol Reed entdeckt wuan is. Im söm Joah hod a de Musi zum Füm "Der Dritte Mann" (bsundas bekaunt: "Harry Lime Theme") gschriem, des wos a Wödhit woan is.

1954 hod a in Sievering an Nobelheirign aufgmocht, der wos "Zum dritten Mann" ghaßn hod. Des Lokäu is zu ana easchtraungign Touristnattraktion wuan. 1966 hod as daun - mit seine Pensionierung - aufgem.

1965 hod a sogar a Plottn zsamm mit da *Rita Pavone* (*Wenn ich ein Junge wär*) gmacht.

## Im Netz

* 
* 
* 
* Peter Payer: 15-seitige Biografie (PDF)
* Wiener Stadtbibliothek zu „Anton Karas“
* Peter Payer: ''Als die Welt erzitherte'' (Artikel in der *[[Die Presse|Presse]]* vom 1. Juli 2006)

## Anzlnochweis
Thermoblast

**Thermoblastn** (offiziej: **Thermoplast**) (vo thermos=warm und plasso=buidn) hoasst ma aa Plastomeare. Es san Kunststoffe de wo si bei a bstimmtn Temparatua vafoama lossn. Se lossn si wieda aufschmejzn und aa vaarbatn, und andas ois Duromer und Elastomer ko mas desweng aa schwoaßn.

## Aufbau

Aufbaut san de meisdn Thermoblastn aus Koinwossastoffkettn. De wean üba schwoche pysikalische Kräft zammghoidn, es gibt koane kemischn Vabindunga zwischn de Kettn.
Je nachada doss de zamm san desto gressa san de Kreft.

### Oadnungszuastend

Ma undscheid zwoa Oadnungszuastend in Thermoblastn. De kinnan aloa oda awa newarand in oam Kunststoff voakema.

Vo **amoaph** red ma, wann de Molekui ungoadnet beiananda lieng. Des ko ma si voastoin wia a Seia voi mid kochde Spaghetti, es gibt koa Oadnung.
Kunststoff de wo rein amorph san hom a boar bsundane Eignschoftn:

* Glosklar
* Hom koan Schmejzpunkt, ma red vo a Glostemparatua
* Dean voa ollam in da Weam unda Krofteiwiakung kriacha

Beischbui fia nua amoaphe Kunststoff san: Plexiglos, Polystyroi, PVC

*Kristallin* is a Zuastand, dens aloa in am Kunststoff ned gem duad, desweng sogt ma **teilkristallin**.

Es gibt in soiche Kunststoff kristalline und amoaphe Bereiche. Da **Kristallinitädsgrod** ko dabei sehr undaschiedli sei.
Dea hengt unda andam ob vo:

* Dem Matrioi seiba
* Da Gschicht, oiso wia mas vaarbat und nochbhandln duad
* Ob Zuasätz drin san, de wo a Wochstum vo de Kristalle föadad oda aa ned zualosst.

De Kristalle kennan je noch Matrioi gonz vaschiedane Foamen hom. Oafoch ko ma si de aa wieda voastejn wia Spaghetti. Desmoi awa wanns nu ned kochd und im Backl san: schee eng zamm und olle in oana Richdung.

Bsundane Eignschoftn vo teilkristalline Kunststoff:

* Muichig-driab
* Es gibt a Glostemparatua (bei dea de amoaphn Bereiche woach wean) und dazua a hechane Schmejztemparatua
* San fesda und kriacha weniga wia amorphe Kunststoff
* Hom hechane Gebrauchstemparatuan

Beischbui fia teilkristalline Kunststoff san: PE, PP, PET

## Wieda heanema

A modeans Woat dafia is aa Recycling. Noch da Theorie kannt ma Thermoblastn oiwa wieda aufschmejzn. Awa wei bei da Weam de Moleküle scho obbaut wean und dabei in kiazane Stickal dabrecha, geht des mid echte Materialien bloß a boar Moi. Jedsmoi wann mas wieda aufschmejzt und vaarbat, vaändan si domit de Eignschoftn vo dem Material.

Fia monche Sachan ko ma soiche Materialien mit schlechtane Eignschoftn aba scho no heanemma.

Wega dem houchn Brennwert vo Kunststoffe steht am End vom Lem vo am Kunststoffteil am bessan de theamische Vaweatung, ma vahoazts. Da Brennwert liegt je noch Kunststoff so umara wia bei a Braunkoin. Wann mas hoaß gnua vabrennt und a guade Filteranlog hod, na iss aa a recht saubane Sach. Wann ma si de Grundbaustoana vo am thermoblastischn Kunststoff oschaugt, is des oft nix andas wia a Koinstoff und a Wossastoff. Wann mas voiständig vabrennt und mit Sauastoff umsetzt, bleibt bloß a Koindioxyd und a Wossa üwa.
Blänk

**Blänk** (hochdeitsch: Plenk) is im Netzjargon a Leerzeichn *vua* an Sotzzeichn (zum Beispiel vua an Frogezeichn, an Ruafzeichn, an Punkt etc.), der wos noch de Regeln fiad Boarische Sproch (nach DIN 5008) ned higheat.  Des Setzn vo so an foischn Leerzeichn wiad *Blänkn* (Hochdeitsch: *Plenken*) gnennt.

S Gegntäu, oiso s Weglossn vo an Leerzeichn *nach* an Sotzzeichn, wiad ois Klämpn bezeichnet.

In vüin aundan Sprochn is des aa aso, a Ausnaum büdet oba zum Beispü s Franzäsische.

Leerzeichn vua Sotzzeichn wean im Boarischn owa vua an Gedaunknstrich bzw. Bindestrich und vua Auslossungspunktn (waun de fia mindests a gaunzes Wuat stenga) gmocht.

S Wort „Blänk“ is a Verballhornung vom engl. *blank* (Leerzeichen).

## Im Netz
* Bedeitung und Heakumft vo dena Wearta Plenk, plenken
* Wos is Plenken
Amtssproch

De **Amtssproch** is de Sproch vo de Ämta, sowoi untarananda ois wia aa mit den Biaga. In da Amtssproch wern Vawoitungsakte, Gsetze und Normen vafosst, Dokumente archiviert, Auskumft eateit, Oträg gstejt und Gerichts-Vahandlunga gfihrt.

A Land ko gleichzeiti mehrane Amtssprochn ham. Lända de wo vui Amtssprochn ham, brauchn zua Vaoafochung vo da Kommunikation aa no a Orbatssproch. Sprochn zur Vaständigung im Fernhandl und Fremdnvakea, nennt ma Vakeahssprochn.

Umgangssprochlich werd *Amtssproch* oft aa mit *Amtsdeitsch* gleichgsetzt, oiso a Sproch, de wo im Stui und im Wortschotz fir Beherdn typisch is.

## Literatua
* Michael Schloßmacher: *Die Amtssprachen in den Organen der Europäischen Gemeinschaft*. Frankfurt am Main 1996. ISBN 3-631-49766-0.

## Im Netz
* Amtssprochn vo da Wejd (von 195 Staatn)
*  Verwaltungsverfahrensgesetz (VwVfG)
Meitinga

**Meitinga** (amtli: **Meitingen**) is a Morktgmoa im Laundkreis Augschburg.

## Eadkunde

Meitinga ligg im Leechtoi af hoibata Strejckn zwischn dia Stod Augschburg und Doanawüdd. S'ligg wejschtlich vom Leech, wejsweengs in Meitinga oo schwabisch rejn.

### Ortstoia

* Erlinga mit dia Aussiedlahejf Eküüch und Herdmaada
* Herbertshoufa
* Longareicha mit dia Aussiedlahejf Zeisariad und Reichamüü
* Ouschtndarf
* Woitarshoufa

## Nochborgmoana

* Bibabooch (Laundkreis Augschburg)
* Öigau (Laundkreis Augschburg)
* Küüntoi (Landkreis Augsburg)
* Longwoad am Leech (Landkreis Augsburg)
* Diahappn (Laundkreis Augschburg) => doo rejns boarisch
* Doadaweis (Landkreis Oacha-Friberg) => doo rejns boarisch
* Wertinga (Laundkreis Dillinga an da Doana)
* Wejschtndarf (Laundkreis Augschburg)

## Im Netz

*
Gonin-ish

**Gonin-Ish** (jap.: 五人一首 *gonin isshu*, bar.: *fümf Leid, oa Gedicht*) is a japanische Progressive-Metal-Band, de 1996 in Tokio, Japan gründt woan is.

## Bandmitglieda
* **Masashi Momota** - *Klavia*
* **Anoji Matsuoka** - *Gsaung, Gitar*
* **Fumio Takahashi** - *Hauptgitar*
* **Tetsuya Oyama** - *Bass*
* **Gaku Yamaguchi** - *Schlogzeig*

## Diskografie
### Oibm

### Singls

## Siagst a unta
* De Gonin-Ish Webseitn
Zeichnkoin

A **Zeichnkoin** bstehd aus vakoide Hoizstabal, bzw. aus am bresstn Hoizkoinbuiva.

In da Kunst vawendt ma's oft, wei's ned vej kost bzw. ma's leicht sejba heastejn ka und guade Korrektuameglekeitn zualosst. Außadem ka ma's grod und spietz, oba-r-aa broad, vawischt oda moijarisch heanemma. S'staubt gscheid ob und vawischt schnej, derweng muass ma's fixian.

## Heastejung

Vawendt wean vaschianne Hejza wia Wein, Weidn, Lindt, Obstbaam und aa andane. Wichtig is dabei, doss as Hoiz gleichmassig gwochsn is. D'Koin deaf ned z'woach, owa aa ned z'hoat sei, s'schmiad oda spliedad sunst, außadem muas's guad schwoazzn. D'zuagschniena Stabal miassnd ois Bindl in Ton eihbacklt oda in an vaschlossanna Tondopf glegt wean. Danoch wean's langsam in am Ofa bocha. In da neian Zeid wead aa-r-a Hoizkoinbuiva in Stangal bresst, wos vaschianne Härtegrod zualosst.

## Vawendungsgschicht

Mid am vakoidn Hoiz is scho seit Uazeidn zeichnt woan, wos ma an am Hauffa Hejnzeichnunga sigt. Bis ins Middloita eine is's owa eha a Hejfsmiddl gwen, wia z.&nbsp;B. fia Voazeichnunga oda fia d'Ibung. Eascht mid da häjan Schatzung vo da Handzeichnung oigmoa und vo da Entwicklung vo bassade Fixiermethodn ab'm 15. Joahundat hand Werk in dera Technik gschoffa woan, wo Endzui und ned Voastuafn gwen hand. Fixiad is vo do a woan indem ma's entweda in am Loambod eilegt oda mied am Loam eistreicht. D'beste Methodn i's oba, wemma as Blaadl vorher eistreichd, noch'm Driggan mid da Koin afzeichned und nochand d'Fixiarung voiendt indem ma an Loam in Wossadampf afwoakd. A andane Meglekeit is in da Middn vom 16. Joarhundad in Italien entwicked woan. Do hand d'Koin kuaz voa da Vaoabatung in Äi eidränkt woan. Da Striech wead sotta und ma ka na fast goa ned vawischn, wos owa aa vahindat, doss ma's korrigiert. Außadem vagejbt as Äi und hintalosst duach des Spuan. D'Koinzeichnung is bis in d'Gengwoat a oft heagnummas Middl bliem, wobei se owa d'Fixiameglekeitn duach Afspriahn deitle vabessat hammd.
Staind

**Staind** is a US-amerikanische Rock und Alternative bzw. Nu Metal Band aus Springfield in Massachusetts. Zu Band ghean da *Aaron Lewis* (Gsaung, Akustikgitarr), *Mike Mushok* (Gitarr), *Johnny „Old School“ April* (Bass und Background-Stimm) und da *Jon Wysocki* (am Schlogzeig).

## Bandgschicht
Staind ham mid a boa Auftritt 1995 augfangt. Im Novemba 1996 hams daun eana söwa produziads Oibum *Tormented* vaeffntlichd, vo dems soga 4000 Exemplare vakaufn ham kina. Im Oktowa 1997 hams gemeinsaum mid Limp Bizkit a Konzeat gspüt und glei danoch hod da Fred Durst de Band unta seim Label *Flip Records* unta Vatrog gnumma. 1999 hams daun eana easchts richtigs Oibum, *Dysfunction* gmocht, mid dems in Duachbruch gschofft ham. Vo *Dysfunction* hams üwa oa Million Oibm vakaufd.

2001 is daun eana dritts Oibum, *Break The Cycle*, wos ois eana bests bezeichnet wiad, aufn Moakt kema. Des Oibum hod assadem a Live-Veasion vom Song *Outside*, dea wos min Fred Durst gsunga woan is, drauf. Innerhoib vo zwoa Wochan ham Staind mea ois wia zwoa Millionen Oibm vakaufd. 2003 is dauns Oibum *14 Shades Of Grey* kema, 2005 daun *Chapter V* (easchte Single woa „Right Here“, zweite Single „Falling“, dritte Single „Everything Changes“).

Staind ham mid drei aufeinaunder foignde Oibn *Break The Cycle*, *14 Shades Of Grey* und *Chapter V* jeweis in easchtn Plotz in de US-Charts ghobt. Aussadem hod de Band a DVD min Titl *MTV Unplugged* vaeffntlichd.

## The Illusion Of Progress
Am 19. August 2008 is in da USA eana sechsts Studio-Oibum *The Illusion Of Progress* aufn Moakt kema. S'Album hods bis auf #3 vo de US Billboard 200, #1 vo de Top Modern Rock/Alternative Album Charts, #1 vo de Top Digital Albums Charts sowia auf Plotz #1 vo de Top Internet Album Charts gschofft, und hod se in da easchtn Wochn 91,800 moi vakaufd. D'easchte Singl wor Believe, de's auf Plotz oans vo de Top 10 Modern Rock Tracks gschofft hod. Danoch ham Staind fia Nickelback auf eanara Europa Tour ois Vorband gspüd. De letze Single vom *The Illusion of Progress* Oibum wor, "This Is It" und is Ãfong Juli 2009 vaeffntlichd woan. De Single wor a am eafoigreichn "Transformers: Revenge of the Fallen – The Album" drauf, wos im spädn Juni aufn Moakt kema is.

## Diskografie
### Oibn

### Singls

### DVD
* 2001 · *MTV Unplugged*
* 2001 · *Tainted: The Unauthorized Biography*
* 2006 · *The Videos*

## Im Netz
* Offizielle Webseitn
* Deitsche Webseitn vo da Band
* Profü bei warnermusic.de
* Staind bei Roadrunner Records
* Staind bei Atlantic Records (engl.)
Fränkisch

**Fränkisch** stähd fia:

* As Fränkische Reich betreffnd
* Fränkische Sprochn, a Sammebegriff fia de westgermanischn Sprochn, wo iahn historischn Uasprung im Ostn van Fränkischn Reich hom
* Franggn, de Region Frankn in Deitschland betreffnd
* Frankn (Voik), as westgermanische Voik betreffnd
* umgongssprochli fia de Dialekte vo Frankn, de wo sprochwissnschoftli ois Ostfränkisch bezeichnd wean
Nomen

Da Begriff **Nomen** (vo lateinisch *nomen* = "Nama") wead in vuin Schuigrammatikn synonym mid Substantiv vawendt.

In da Sprachwissenschoft wean unta Nomen oba olle dekliniaborn Woatoartn vastandn, oiso Substantiv (lat. *nomen substantivum*), Adjektiv (lat. *nomen adjectivum*) und Pronomen (lat. pronomen).

## Literatua
* Dietrich Homberger: *Sachwörterbuch zur Sprachwissenschaft*. Reclam, Stuttgart 2000, ISBN 3-15-018241-7
* Wilfried Kürschner: *Grammatisches Kompendium*. Francke (UTB), Tübingen, Basel 2003, ISBN 3-8252-1526-1
Oscar/Bestes adaptiertes Drehbuch

Åis **Drehbuach nåch literarischa Vorlång** (Adapted Screenplay) wird a Form vom Drehbuach b'zeichnet, bei dem as Skript af a zuvor vaêffentlichtn Publikation beruad (wia am Roman, am Theaterstickl oda am bereits vafilmdn Drehbuach, is åiso Abis vo sognanntn Literaturvafilmungen. Anfangs unregelmäßig, håd d'Filmakademie da USA seit 1929 eanan Preis (Oscar) in dera Kategorie vagem. Im Gengsatz dazua stehd d'Kategorie Originaldrehbuach, wêichs ohne Vorlagn vafasst wird.

*In untn stehanda Tabêin san d'Filme nåch'm Jå da Verleihung g'list.*

## 1929–1930

## 1931–1940

## 1941–1950

## 1951–1960

## 1961–1970

## 1971–1980

## 1981–1990

## 1991–2000

## 2001–2009
Duromer

A **Duromer** is a Weakstoff, der, wann a ausgead is, nimma vafoamt wean ko. Oft find ma aa de Bezeichnung *Duroblast*, de awa teilweis umstrittn is, wei mas nochm ausheadn em nimma vafoama ko.
Es san Polymerweakstoff, de wo aus mindestns zwoa Komponentn zammgmischt wean und nachad entweda bei Ramtemparatua, unda Hitzn und oft mit Katalysatoan ausheadn. Dabei wean de Molekui mid kemische Vabindunga vanetzt.

## Aufbau

Aufbaud sans wia olle Kunststoff aus Makromolekui. Da Undaschied bei da Vanetzung zwischn Duromer und Elastomer is wia eng doss is. Wei ma de Eignschoftn awa so genau eihstejn ko, is a kloare Grenz schwaar zum ziang.
Da eigntliche Weakstoff entstät aus Harz, Heada und oft nu andane Zuasätz eascht bein Vaarbatn.

## Eignschafdn

Je enga dass vanetzt san desdo heada awa aa spröda weans. Desweng nimmd mas meisdns nua mid Fui- oda Vasteakungsstoff hea. So ko ma aa den Schwund, dea wo duach de kemische Vanetzung endstäht, zu am Teil ausgleicha.

Se hom a recht houche Weamefoambstendigkeit. Des hoaßt, dass ned wia Thermoblastn bei hechane Temparatuan schnoi eana Fesdigkeit valian. Eascht recht kuaz vor da theamischn Dasetzung sinkt de Fesdigeit a bissal.
Gega kemische Dasetzung sans aa recht guad bschdändig.
Gejts God

**Gejts God**  oda **Göds God** (*Vergelts Gott*) is a boarische Oart dangschee z sogn. Da Gegnpart vo „*Gejts God*“ is **Sengs God** oda **Zois God**.

Im katholischn Voiksglaam hoassts, dass ma nua in Himme kimpt, wen ma a am Dog mindastns drei *Gejts God* gsammet hod. Da Lutz Röhrich schreibt in seim „*Lexikon der sprichwörtlichen Redensarten*“:
:„*Wird ein Armer, ein Bettler von einer Bäuerin beschenkt, so hört sie ein städtisch-höfliches ‚Dankeschön‘ nicht gern. ‚Des isch wie Wasser!‘, d. h., es hat keinen Wert. Der Beschenkte soll mit einem ‚Vergelt’s Gott!‘ danken, worauf sie mit einem ‚Segen’s Gott‘ oder ‚Zahl’s Gott‘ antwortet.*“

## Heakumft
„*Gejts God*“ hod mitm Wort „*gej*“ („gell“ ≈ „*ned woar?*“) z doa, wo oft an Frogn oghengt wead. Dees Wort kimpt vo  „*gejtn*“ = „*gitig sein*“. De friaare Bedeitung vo „*gejtn*“ wor „*kostn*“ oda „*wert sein*“. Im Oidboarischn (Oidhochdeitschn) hods „*geltan*“ ghoassn und is fia „*zruckzoin*“ gstandn.

„*Gejts God*“ bedeidd nacha sovui wia „*Da God soi da s zruckzoin*“.

## Beleg


## Im Netz
*gutenberg.spiegel.de (Max Hofmann: *Vergelt’s Gott*)
*www.sagen.at (*Der Vergelt'’s Gott-Sammler*)
*www.swr.de (*Vergelt’s Gott*)
Wolfgang Ambros

Da **Wolfgang Ambros** (* 19. März 1952 in Wean) is a esterreichischa Liadamocha und Rock-/Popsänga.

Mit sein Liad *[[Da Hofa]]* (Wolfgang Ambros / Joesi Prokopetz) hod a 1971 sein Duachbruch und sein easchtn Numma-1-Hit in da esterreichischn Hitparade ghobt.

## Musikstü

Da Großtäu vo seina Liadln san Rock- und Popmusik, maunche san owa aa Folk bzw. Wödmusi. Oft vawend a aa Blues-Ölemente. Mit seine Oibm Ambros singt Moser geht a im *fuatgschrittanan Oita* in Richtung Weanaliad. Duach sein Dialekt hod sei Musi owa scho immar a Voiksnächn ghobt.

## Diskografie

### Studiooibm

* 1972: *Alles Andere Zählt Net Mehr*
* 1973: *Eigenheiten*
* 1976: *Es Lebe Der Zentralfriedhof*
* 1976: *19 Class A Numbers*
* 1977: *Hoffnungslos*
* 1978: *Wie Im Schlaf* (Lieder Von Bob Dylan - Gesungen Von W. Ambros)
* 1979: *Nie Und Nimmer*
* 1980: *Weiß Wie Schnee*
* 1981: *Selbstbewusst*
* 1983: *Der Letzte Tanz*
* 1984: *Der Sinn Des Lebens*
* 1985: *No. 13*
* 1987: *Gewitter*
* 1989: *Mann Und Frau*
* 1990: *Stille Glut*
* 1992: *Äquator*
* 1994: *Wasserfall*
* 1996: *Verwahrlost Aber Frei*
* 1999: *Voom Voom Vanilla Camera*
* 2000: *Nach Mir Die Sintflut - Ambros Singt [[Tom Waits|Waits]]*
* 2003: *Namenlos*
* 2005: *Der Alte Sünder - Ambros Singt Moser* (Lieder von Hans Moser - gesungen von W. Ambros mit dem Ambassade Orchester Wien)
* 2006: *Steh Grod*
* 2007: *Die 2te - Ambros Singt Moser* (weitere Lieder von Hans Moser - gesungen von W. Ambros mit dem Ambassade Orchester Wien)
* 2008: *Ambros-Symphonisch*

### Liveoibm

Datei:Da_Woifal_Ambros_1973_in_da_Disco_Submarine.JPG| Da Woifal (Wolfgang Ambros) 1972 oda 1973 bei am Aftritt in da Disco Submarine in Haid O.Ö.


* 1979: *Live ...auf ana langen finstern Strassn* (2 LPs)
* 1983: *Ambros + Fendrich Open Air*
* 1986: *Selected Live* (2 CDs)auch als 3LP Box
* 1987: *Gala Concert*
* 1991: *Watzmann Live* (2 CDs mit 25 Tracks; Re-Release, 2005, 2 CDs mit 40 Tracks)
* 1997: *Verwahrlost Aber Live*
* 2002: *Hoffnungslos Selbstbewusst*
* 2007: *Ambros Pur!* (Duo Konzert mit G. Dzikowski - Live aus der Kulisse/Wien) (DVD)
* 2008: *Ambros Pur! II* (Duo Konzert mit G. Dzikowski - Live aus dem Wr. Orpheum) (DVD)
* 2008: *Live am Donauinselfest* (Konzert 2006, siehe Abbildung am Seitenanfang)

### Heaspüi

* 1973: Fäustling
* 1974: Der Watzmann ruft
* 1978: Schaffnerlos (Die letzte Fahrt des Schaffners Fritz Knottek)
* 1981: Augustin (Eine Geschichte aus Wien)

### Singles

## Beleg



## Im Netz

* 
* Haamseitn vom Wolfgang Ambros
Sarykamyschsee

Da **Sarykamysch-See** (usbek. *Sariqamish*, russ. Сарыкамышское озеро/*Osero Sarykamyschskoje*) is a gring soiziaga, anthropogena Binnensee, in Zentroiasien in da Nahd vum Aralsee aun da Grenz zwischn Usbekistan und Tuakmenien.

D'Sarykamysch-Senkn, wor schau friara efta moi mid an Wossa gfüd, waun da Amudarja sein Lauf vaändat hod. Bis zua Mittn vum 1. Joartausnd v. Kr. hod de Senke midn Usboi a nu an Obfluss zum Kaspischn Mea ghobt. Im Sòmma 1878 hòd da Amudarja de Senkn zletzt auf a natialiche Oat erreichd. Danoch san im zentraln Tei vo da Senkn san neta nu a boa kloane stoak soizige Seen (unter 100&nbsp;km2) iwabliem san.

Weng da stoakn Ausweidung vo da kinstlichn Bewessarung vum Amudarja Toi fia Baumwoiföda zua Zeid vo da Sowjetuniond und de desweng vabundanen baulich Mosnaumen iss 1971 zu an neichn Duachbruch vom Amudarja Wossa durchn oiden Oam Darjalyk (Дарьялык) in d'Sarykamyschsenkn kema, de ned unatbund woan san.

Da Sarykamyschsee stehd im Gengsotz zum Aralsee, wei a stod oiwei weniga, imma mea wiad. Da See hod heid a Flächn vo iwa 5.000&nbsp;km2. Da Wossaspüagi is bei iwa 5 m üwan NN.

Da See wiad zum greßtn Tei vo Obwassan vo da Laundwiatschoft, de Pestizide und Herbizide enthoidn, gspeist. Trotz dem ökologischn Probläm wiad da See fischareiwiatschoftlich gnudzd.
Marc-André Hamelin

Da **Hamelin Marc-André** (* 5. September 1961 in Montréal) is a kanadischer Pianist und Komponist.

Da Hamelin hod in Philadelphia bei da Hubert Yvonne, am Wedeen Harvey und am Sherman Russell glernt. D'Leid song, doss da Hamelin oana vo de greßdn Pianistn heitztog is, s'werd a gred, dossa in technische Sochan da beste Pianist vo da Wejd is.

Spuin deada vor oim Stickl vo Komponistn ausm neinzehntn und am zwonzigstn Joarhundert, wo ma ned so guad kennt, ober de Standardstickl vom wejdwoatn Konzertrepertoire hoda a drauf. Bsunders gern spuida saggrisch schware Musi, wia zum Boaspui da Godowsky Leopold, da Ornstein Leo, da Roslawetz Nikolai, da Ives Charles oder da Sorabji Kaikhosru wejche gschriam ham. Wiara de Stickl vom Alkan Charles Valentin und am Dukas Paul vorgfiehrt hod, wors a bsunders große Gschicht.

Da Hamelin hod an Haufn Oim fas Lebl Hyperion afgnumma, ned bloß vo de Komponisten, wo om stengan, sundern a vom Albeniz Isaac, am Brahms Johannes, am Busoni Ferruccio, am Chopin Frederic, da Eckhardt-Gramatte Sophie-Carmen, am Grainger Percy, am Haydn Joseph, am Kapustin Nikolai, am Liszt Franz, am Korngold Erich Woifgang, am Marx Joseph, am Medtner Nikolai, am Reger Max, am Schtschedrin Rodion, am Schostakowitsch Dmitri, am Schumann Robert, am Skrjabin Alexander, am Szymanowski Karol und am Villa-Lobos Heitor.

Komponiern deadta aa, in da Hauptsoch Klavierstickln, wo a sejba spuin dead. Jetz grod issa dro, an großn Zyklus vo zwejf Etidn zschreim, zehn hoda scho.

An Haufn Preis homs eahm gem:

* 1985 - 1. Plotz bei da *Carnegie Hall American Music Competition*
* 1989 - Virginia-Parker Preis (Kanada)
* 1992 - Preis vo da deitschn Schoiplottenkritik
* 1994 - Preis vo da deitschn Schoiplottenkritik
* 1996 - Juno Award
* 1996 - Cannes Classical Award
* 1996 - Preis vo da deitschn Schoiplottenkritik
* 1997 - Juno Award
* 1997 - Preis vo da deitschn Schoiplottenkritik
* 1998 - Preis vo da deitschn Schoiplottenkritik
* 1998 - Juno Award
* 1998 - Opus Award (Kanada), *Musikant vum Joar*
* 1999 - Juno Award
* 1999 - Opus Award, *Bursch vum Joar*
* 2000 - Preis vo da deitschn Schoiplottenkritik
* 2002 - Grammophone Award
* 2002 - Australian Soundscape Award
* 2002 - Preis vo da deitschn Schoiplottenkritik
* 2003 - Wejdwoata Großer Preis vo da Liszt-Franz-Okademie
* 2003 - Officer vum Order of Canada (d'heckste Auszeichnung vo Kanada fa Zivuileid)
* 2004 - *Chevalier* (Ritter) vum Ordre national du Quebec
* 2004 - Wejdwoater Schoiplottnpreis in Cannes
* 2005 - Echo Klossik
* 2005 - Preis vo da deitschn Schoiplottenkritik
* 2006 - Ehrnurkund (Heckste Auszeichnung) vo da deitschn Schoiplottenkritik
* 2008 - Juno Award
* Ehrndoktorwird vo da Laval-Universität, Quebec

## Literatua
* Robert Rimm: *The Composer-Pianists: Hamelin and The Eight*. New York 2002 (engl.) ISBN 1-57467-072-7

## Im Netz
* Diskographie affn Hyperion Records (*englisch*)
* Voistandige Diskographie (*englisch*)
Puma AG

De **Puma AG** is a wejdweit tätigs Spoatartikluntanehma mit Sitz in Herzogenaurach. 
Bis zum 17. Juli 2007 san 62,09 Prozent vo de Aktienotei vom franzäsischn Konzern *Pinault-Printemps Redoute* iwanomma woan.

Puma is mit 2,37 Milliardn Euro Joahresumsatz (2007), am Konzerngewinn vo 263 Milliona Euro (2006) und 6.831 Mitorwatan (2006) nebm Adidas und da Firma *Nike* oana vo de wejdgrässtn Spoatartiklproduzentn. Seit 1993 is da Jochen Zeitz Vorstandsvorsitzenda vo da Puma AG. Seit 2004 entwiaft aa da Designer Philippe Starck Produkte fia Puma.

## Beleg


## Beleg
* Rolf-Herbert Peters: Die Puma-Story. Hanser Fachverlag 2007. ISBN 978-3-446-41144-9
* Barbara Smit: *Die Dasslers - drei Streifen gegen Puma.* Bastei Lübbe, Bergisch Gladbach 2007, ISBN 3-404-61608-1
* Ralf Metzenmacher: *Mit Retro-Design und neuen Kunden auf Erfolgskurs.* In: Hansjörg Künzel (Hrsg.): *Handbuch Kundenzufriedenheit: Strategie und Umsetzung in der Praxis.* Springer, Berlin, Heidelberg, New York 2005, S. 227–254, ISBN 3-540-21144-6

## Im Netz
* De Hoamseitn vo da PUMA
* De PUMA AG
Burg zu Burghausen

De **Burg zu Burghausen** obahoib vo da Oidstod vo Burghausn is mit 1051&nbsp;Meta de lengste Burgolog wäidweit. Se hod seggs Burghef und is bis af wenge Ausnahma aus Travertin-Quadan baut woan. A groußa Tei vo de Bautn stammt aus da Zeit, wo de Burg de Residenz vo da niadaboarischn Linie vo  de Wittelsbacha (1393–1505) gwen is.

Ogfanga hods bscheidn; des easchte Bauwerk am Burgberg: a bfestigts Hoizhaus, dees im sibbdn (7.) Jahrhundert vo de Bayrischn Heazeg baut worn is. Ab da Middn vom dreizenndn (13.) Joarhundat is aus na Burg bis in de zwoadde Hoifdn vom 15. Joarhundad de lengsde Burgolog vo Eiropa. Da Presnitzer Ulli und seine vierdausnd (4000) Schbäzln ham vo 1479-89 auf da gresstn Baustej vo Eiropa gorbat, bis de Burg 1490(de Tiakn san grod voa Wean gschdanndn) mid ihren seggs Hef, de wo olle duach Woigrobn, Zugbrückn, und Torgebaide  vonnannad drennd worn, fiate wor.

1809 war da Kaiser Napoleon in Burghausn. Vo eam stammt da Ausspruch "Stadt unter der Erde", ois a auf da Burg gstandn is und afd Stod obegschaud hod.
Übanacht hod er 4 Nächt in Burghausn im Taufkirchen Palais, weil de Östareicher damois de oide Soizach Bruggn abgrissn ham und er mid seim Heer ned so schnoi nachekemma is. Über a Pontonbruggn isa nachad mit 4 Dog Vaspadung hinterher. De Burghauser warn danach fast am Verhungan, wei de Franzosn eana ois weggessn ham. Nur durch de Huifn von de umliegendn Deafa (ganz voran Triftern) hams ibalebt.

Im driddn Hof siggn ma Zinnaspitzn in Schwoibmschwanzform, von de Burghausa ois "Schwurfinga" bezoachned.

Da letzde "Hexnprozess" hod do sibbzehnoanafuffzge stodgfundn.

Im Prechtl- Tuam hod vo sibbzennoanasechzg bis achzenhunddadsex da Burghausa Schoarfrichda und neinzensechzen da Rainer Maria Wilke gwohnt.

Heidzdogs is de roazade Wohnonlog vo uma hunddadfuffzg Leid bewohnt, hod a Museum, a Theadaakademie und an kloan Fuasboiblodz.

Da Till Schweiger hod do an Tei vo  seim "Oanahoib Ridda" draad, und de Sofia Loren und de Audrey Hepburn und da Oskar Werner worn aa scho do und ham draad.

## Literatua
* Brigitte Langer: *Burg zu Burghausen.* Amtlicher Führer der Bayerische Verwaltung der Staatlichen Schlösser, Gärten und Seen, Minga 2004.

## Im Netz

* De Burg af da Hoamseitn vo da Stod Burghausen
* Bayerische Schlösserverwaltung, Burg Burghausen
Festung Hohnsoizburg

D' **Festung Hohnsoizburg** (Hochdeitsch: **Festung Hohensalzburg**) is as Woahrzeichn vo da Stod Soizburg. Sie liegt auf am Stodberg (Festungsberg), owahoib vo da Oidstod, der se noch Nordwestn in 'n Mönchsberg furtsetzt. Da Auslaifa im Ostn vom Festungsberg haasst Nonnberg. Auf 'm Nonnberg befindt se direkt unta d' östlichn Aussnolong vo da Festung - d' Nonnbergbastein - s Stift Nonnberg. D' Festung Hohnsoizburg is mid üwa 7.000 m² bebauda Flächn (eischliasslich de Bastein üwa 14.000 m²) ane vo d' gresstn Burgn in Eiropa. Sie is d' gresste Burgolog aus 'm 11. Joahrhundat in Eiropa, d' gresste voiständig dahoidane Burg in Middleiropa und mid jährlich üwa 950.000 Bsuacha de am heifigstn bsuachte Sehnswiadigkeit in Östareich aussahoib vo Wean, wobei s' aa in da Bundeshauptstod nur vom Schloss Schäbrunn, Tiargortn Schäbrunn, Stefansdom und 'm Weana Proda üwatroffm wead (*Bsuachastatistikn 2006 und 2007*).

## Haidige Nützung

Hohnsoizburg is donk vom guadn Erhoitungszuastond und da Log a Publikumsmagnet. De Festungsolog ko ohne Fiahrung ogschaut wern. Fir d' Eihwohna vom Bundeslond Soizburg is da Eitritt in d' Aussnolog kostnlos. Fir d' Innenraime (Hohe Stogg, Weahrtirm), gibt s a Fiahrung mid Audioguides. Neem de Besichtigungen findn reglmässige Konzerte stott, de Kapöin wead ebnfois gnützt. Auf da Festung befindt se no zuasätzlich s Museum vom Erzherzog-Rainer-Regiment. Aussadem findn no Kurse vo da Summaakademie Soizburg stott.

## Osicht
Literatua in Boarischa Sproch

**Literatua in Boarischa Sproch** umfosst jede Literatua de in am boarischen Dialekt gschriem is. Dazua ghean Werke vo Autorn aus Oidbayern, Österreich und Sidtiroi bis hi zu dena boarischen Sprochinsln in Italien, Rumänien oda aa Siidamerika. Im diachrona Sinn redt ma vo Boarischa Literatua eascht ob am Spätbarock, oiso ungefäa ab 1750, weis vorhea koa deutsche Standardspoch gebm hod und da Untaschied zwischn gschriebanan Boarisch und da obadeitschn Schreibsproch fliaßend wor.

### Spods 19. Joahundat
*Dramatiker
**Franz von Kobell (1803-1882), Minga
**Johann Nepomuk Sepp (1816-1909), Obabayern
**Ludwig Anzengruber (1839-1889), Wean
*Dichter
**Josef Misson (1803-1875), Niederösterreich
**Norbert Hanrieder (1842-1913), Obaösterreich 
**Peter Rosegger (1843-1918), Steiamoak

### Friahs 20. Joahundat
*Dichta
**Hans Zötl (1848-1938), Obaösterreich
**Anton Matosch (1851-1918), Obaösterreich
**Ludwig Ganghofer (1855-1920), Schwobm
**Hans Fraungruber (1863-1933), Steiamoak
**Ludwig Thoma (1867-1921), Obabayern
**Hans Kloepfer (1867-1944), Steiermark
**Anna Schuster (1872-1939), Obabayern
**Oskar Maria Graf (1894-1967), Obabayern
**Ödön von Horváth (1901-1938), Österreich-Ungarn
*Dramatika
**Josef Ruederer (1861-1915), Minga
**Georg Queri (1879-1919), Minga

### Nochkriagszeit
*Dramatika
**Paul Schallweg (1914-1998),  Minga
**Martin Sperr (1944-2002),  Niedabayern
**Joe Berger (1939-1991), Niederösterreich
*Dichta
**Otto Jungmair (1889-1974), Obaösterreich
**Gerhard Glawischnig (1906-1996), Kärntn
**Wally Fendt (1907-1979),  Obabayern
**H. C. Artmann (1921-2000), Wean
**Ludwig Gruber (1922-2005),  Niedabayern
*Literaten
**Gottfried Glechner (1916-2004), Innviatl
**Friedl Brehm (1917-1983), Obabayern
**Gerhard Bronner (1922-2007), Wean
**Walter Bäck (1931-2004), Wean
**Wolfgang Teuschl (1943-1999), Wean

### Literatua vo Zeitgenossn

*Dramatika
**Peter Turrini (* 1944), Kärntn
**Franz Xaver Kroetz (* 1946), Minga
**Felix Mitterer (* 1948), Tirol
*Dichta
**Herta Huber (* 1926), Egerland
**Franz Freisleder (* 1931), Minga
**Christine Nöstlinger (* 1936), Wean
**Elfriede Haslehner (* 1938), Wean
**Hans Haid (* 1938), Tirol
**Rolf Schwendter (* 1939), Wean
**Ludwig Zehetner (* 1939), Obabayern
**Margret Hölle (* 1939), Obapfoiz
**Willi Resetarits (* 1948), Burgenland
**Manfred Chobot (* 1948), Wean
**Gerhard Kofler (1949-2005), Südtirol
**Günther Maria Garzaner (* 1951), Tirol
**Sepp Denk (* 1952), Niedabayern
**Hans Kumpfmüller (* 1953), Innviertel
**Günter Brödl (1955-2000), Wean
*Literatn
**Toni Lauerer (* 1959), Obapfoiz
Mohnnudln

**Mohnnudln**, aa **Mohnnudeln** san a Spezialität vo da österreichischn und behmischn Kuchl.

Mohnnudln wean aus an Eadäpfedag gmocht. Da Dag wiad zu Schupfnudeln gwuzlt. De Nudln wean dann in Soizwossa kocht, obgseicht und koid obgspüd. Da Mohn wiad mit Zucka und Butta in an Pfandl aungresst, daun kumma de Nudln dazua und wean drin a wengal gschupft. Voam Seavian wean de Mohnnudln mit Staubzucka guad aungstraad.

Mohnnudln kenna ois Nochspeis oda ois Hauptspeis gessen wean. In Österreich is a traditonölle leichte Hauptmoizeit.

## Literatua
* Susanne Seethaler, *Die echte bayerische Küche. Traditional Bavarian Cooking* (2005) ISBN 3485010456 (p.&nbsp;103)

## Im Netz
*derstandard.at
*waldviertel.at
Miraböigortn

Zur Gortnolog vom Schloss Miraböi in da Stod Soizburg ghärn neem Taile, de heid vabaut san (etwoa durch d' Universität Mozarteum) s **Grosse und Klaane Parterre** bzw. Klaane und Grosse Aggsn vom Wossaparterre, da **Rosngortn**, d' **Orangerie**, s **Heckntheater**, da do drunter glegane **Zwergalgortn** und d' **Wossabastai**.

Im Noadn grenzt da Kurgortn on an Miraböigortn der onstott da obtroganen Miraböibastai (St. Vitalisbastai) entstondn is.
A.geh Wirklich?

Da **A.geh Wirklich?** (* 1981 in Wean ois *Alexander Gabriel*) is a Weana Rapper, dea seine Liada hauptsächlich auf Weanarisch schreibt. Heite is a ois Solokünstla untawegs, oba des woa ned imma so. Wia`ra 16 woa, hod a mid a boa Hawara die Hip-Hop-Formation „Illianz of Lykx“ gegründet. Die Illianz hot si oba noch drei Joa wieda getrennt, und seitdem is da Alexanda ois AGeh untawegs.

## Rooftopclique

Aus de zoireichen Vabindungen vom AGeh is im Joa 2001 die Rooftopclique (RTC) entstaundn. Die RTC is ane von die greßtn Hip-Hop-Plattformen in Österreich und a boa Mitglieda sand z.&nbsp;B.: Pervas, Seizu, EJ Adem Mc (Adem Delon), Shela J, Gerard Mc, TBC,…

Gemeinsaum mit aundare Künstla von da RTC tritt da AGeh reglmäßig live auf.

## Alben

Im Joah 2004 hot da AGeh sei easchtes Solo Album „Da Doppla“ unta sein` Label „Mundel Records“ außebrocht. Da Track Supa Summa woa aa in die FM4 Charts.
Im Joah 2007 is des zweite Album „Samma uns ehrlich“ außekumman.

Des dritte Album „Freinderlwirtschaft“ hot da AGeh emeinsam mit sein Rap-Kollegen dem Funky Cotletty im Joah 2009 außebrocht.

## Sonstige Tätigkeiten/Projekte

Nebn da Tätigkeit ois Rapper woa da AGeh 2001 aa ois Wedaonsaga bei Radio Energy tätig. Er hot duat des Weda auf Weanarisch vorausgesagt.

Da Füm Sweet Vienna (2005) is a Produktion von CV-Film und zaagt a GangstaGschicht die in Wean spüt. Da AGeh spüt im Füm die Rolle von an klan´ Gauna. Den gleichnamigen Soundtrack zum Füm hot da AGeh gemeinsaum mim Adem Delon vafosst und vaeffentlicht.

2006 hot da AGeh in an Theaterstück namens „9 Milliarden – eine Mafia Fiktion“ mitgspüüt.

## Beleg
* Presseartikel

## Im Netz
* Offizielle Website
* Biographie auf www.miooow.com
Leonding

**Leonding** is a Stod im Traunviertl in da Mittn vo Owaöstareich, wo  Leid (Stond: ) wohnan. Damid iss de viertgresste Stod vo Owaöstareich. Leonding liegd im Bezirk Linz-Lond und ghead zan Grichtsbezirk Draun. Im Ostn von Leonding is Linz, im Südn Draun, im Siidwestn Basching, im Westn Wüllaring und im Nordn, drenta da Doana, Buchenau. Leonding ghead, genau a so ois wia de Nochbagemeindn Draun und Basching a, zur Agglomarazion Linz.

In de Franzosngriag gengan Napoleon wor Leonding da Schaublotz vo ana wichtign Schlocht. Vo 1898 bis 1905 hod da Hitler Adoif ois Bua mid seine Öitan in Leonding gwohnt. Heid is Leonding vor oim ois Wohngengd und ois Industrie-, Gewerbe- und Hondlsstondort wichtig. Unta ondam hod in Leonding da Rosenbauer sein Sitz, der wos Feiawehrautos baud.